cyanic-selkie/wikianc huggingface dataset:
বন্ধন এক্সপ্রেস
কোচের গঠন
ভারতে উৎপাদিত ধূসর-লাল (রাজধানী প্রকাশ দ্বারা পূর্বে ব্যবহৃত) এবং আকাশি ধূসর-নীল (শতাব্দী প্রকাশ দ্বারা পূর্বে ব্যবহৃত) বিশুদ্ধ এলএইচবি কোচ ব্যবহার করা হয় এই ট্রেনের জন্য।
জাফিরা
জাফিরা (জন্ম: ১৩ নভেম্বর ১৯৮৪, বুদাপেস্ট, হাঙ্গেরি) একজন হাঙ্গেরীয় পর্নোগ্রাফিক অভিনেত্রী এবং আদিরসাত্মক মডেল।
জীবনী
তিনি ১৯৮৪ সালের নভেম্বর মাসে হাঙ্গেরির রাজধানীতে জন্মগ্রহণ করেছিলেন। ২০০৫-এর আগে তাঁর জীবন সম্পর্কে খুব বেশি কিছু জানা যায়নি, তিনি ২১ বছর বয়সে পর্ন জগতের ভিভ টমাসের এক চলচ্চিত্রে অভিনয়ের মাধ্যমে তাঁর অভিষেক হয়েছিল। ২০০৬ সালে তিনি সহকর্মী অশ্লীল অভিনেত্রী সোফি মুনের সাথে একটি পোশাকের বিজ্ঞাপনে অংশ নিয়েছিলেন।
অ্যাঞ্জেলস সিডনি
অ্যাঞ্জেলস সিডনি (জন্ম: ৭ নভেম্বর ১৯৮২) একজন অবসরপ্রাপ্ত ফরাসি পর্নোগ্রাফিক অভিনেত্রী।
মনোজদের অদ্ভুত বাড়ি
মনোজদের অদ্ভুত বাড়ি হল ২০১৮ সালে মুক্তিপ্রাপ্ত একটি বাংলা কমেডি ড্রামা চলচ্চিত্র। শীর্ষেন্দু মুখোপাধ্যায় রচিত একই নামের একটি উপন্যাস অবলম্বনে নির্মিত এই ছবিটি পরিচালনা করেন অনিন্দ্য চট্টোপাধ্যায় ছবিতে মুখ্য ভূমিকায় অভিনয় করেন সৌমিত্র চট্টোপাধ্যায়, সন্ধ্যা রায় ও আবীর চট্টোপাধ্যায়। ২০১৮ সালের ১২ অক্টোবর উইন্ডোজ প্রোডাকশন হাউজের ব্যানারে ছবিটি মুক্তিলাভ করে।
প্লট
হরিণগড়ের রাজা গোবিন্দনারায়ণ (সৌমিত্র চট্টোপাধ্যায়) ও রানিমার (সন্ধ্যা রায়) একমাত্র সন্তান কন্দর্পনারায়ণ (আবীর চট্টোপাধ্যায়) বহু বছর হল নিরুদ্দেশ। ছেলেবেলায় একটি ডাকাতের দল তাকে অপহরণ করেছিল। গোয়েন্দা বরদাচরণ (ব্রাত্য বসু) তার খোঁজ চালাচ্ছেন। গোবিন্দনারায়ণের প্রতিবেশী মনোজ (সোহম মৈত্র) এক অদ্ভুত একান্নবর্তী পরিবারের কনিষ্ঠতম সদস্য। সেই পরিবারের অন্যান্য মজাদার চরিত্র সংগীত শিক্ষক গণেশ ঘোষাল, কুলপুরোহিত সতীশ ভরদ্বাজ, শিক্ষক দুঃখহরণবাবু, পিসিমা (সোহাগ সেন), দাদা সরোজ (পূরব শীল আচার্য) ও ঝি কিরমিরিয়াকে নিয়ে নানা ঘটনার মধ্যে দিয়ে সে খুঁজে পায় কন্দর্পনারায়ণকে।
কলাকুশলী
এই ছবিতে বিভিন্ন ভূমিকায় অভিনয় করেন:
নলটোনা ইউনিয়ন
নলটোনা বাংলাদেশের বরগুনা জেলার অন্তর্গত বরগুনা সদর উপজেলার একটি ইউনিয়ন।
আয়তন
নলটোনা ইউনিয়নের আয়তন ৮,৪৩৫ একর।
প্রশাসনিক কাঠামো
নলটোনা ইউনিয়ন বরগুনা সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বরগুনা সদর থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী নলটোনা ইউনিয়নের মোট জনসংখ্যা ১৯,৭০৫ জন। এর মধ্যে পুরুষ ৯,৬৭৩ জন এবং মহিলা ১০,০৩২ জন। মোট পরিবার ৪,৮২৮টি।
শিক্ষা
২০১১ সালের আদমশুমারি অনুযায়ী নলটোনা ইউনিয়নের সাক্ষরতার হার ৫৪.৩%।
সালদহ নদী
সালদহ নদী বা শালদহ নদী বাংলাদেশের উত্তর-কেন্দ্রীয় অঞ্চলের ময়মনসিংহ, টাঙ্গাইল ও গাজীপুর জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৪৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সালদহ নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৭।
অ্যাসপিরিন
thumb|250px|right|অ্যাসপিরিন
অ্যাসপিরিন হলো একটি ওষুধ যা ব্যথা, জ্বর বা প্রদাহ কমাতে ব্যবহৃত হয়। এটি অ্যাসিটাইলসালিসিলিক অ্যাসিড (এএসএ) নামেও পরিচিত। যে সকল নির্দিষ্ট চিকিৎসায় অ্যাসপিরিন ব্যবহার করা যায় তার মধ্যে উল্লেখযোগ্য হলো কাওয়াসাকি রোগ, পেরিকার্ডাইটিস এবং বাতজ্বর। । অনেক প্রাচীন কাল থেকে এর ব্যবহার জানা থাকলেও জার্মানী কোম্পানি বেয়ার এর রসায়নবিদ ফেলিক্স হফম্যান ১৮৯৭ সর্বপ্রথম সালে অ্যাসপরিন উৎপাদনের সহজ পদ্ধতি আবিষ্কার করেন।
অ্যাসপিরিন, বিশ্বব্যাপী সর্বাধিক ব্যবহৃত ওষুধগুলির মধ্যে একটি। প্রতি বছর আনুমানিক ৪০,০০০ টন অ্যাসপিরিন (৪৪,০০০ টন) (৫০ থেকে ১২০ বিলিয়ন বড়ি) খাওয়া হয়। এটি বিশ্ব স্বাস্থ্য সংস্থার প্রয়োজনীয় ওষুধের তালিকায় রয়েছে। এটি জেনেরিক ওষুধ হিসেবে পাওয়া যায়। ২০১৯ সালে, এটি মার্কিন যুক্তরাষ্ট্রে ৩৮ তম সর্বাধিক নির্ধারিত ওষুধ ছিল, যার মধ্যে ১৮ মিলিয়নেরও বেশি প্রেসক্রিপশন ছিল।
পার্শ্ব-প্রতিক্রিয়া
অ্যাসপিরথিন গ্যাস্ট্রিক আলসার বা পাকস্থলীর ক্যান্সার ক্যান্সার সৃষ্টির অন্যতম কারণ। এছাড়া এতে অ্যাজমা আরো খারাপ হয়।
কিয়েরনান শিপকা
কিয়েরনান ব্রেনানন শিপকা  (জন্ম নভেম্বর ১০, ১৯৯৯) একজন মার্কিন অভিনেত্রী। তিনি মার্কিন টেলিভিশন চ্যানেল এএমসি-তে প্রচারিত দৃশ্যকাব্যের ধারাবাহিক মেড ম্যান-এ স্যলি ড্রাপার ভূমিকায় অভিনয় করার জন্য এবং জনপ্রিয় মার্কিন শিশুতোষ চ্যানেল নিকেলোডিয়ন এ প্রচারিত এ্যনিমেশন ভিত্তিক ধারাবাহিক আভাটার এর সৌজন্যে প্রচারিত ধারাবাহিক দ্য লেজেন্ড অব কোরা-এ জিয়োনা ভূমিকায় কন্ঠ দেবার জন্য পরিচিত। তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর আসন্ন ধারাবাহিক "সাবরিনা"-তে সাবরিনা স্পেলম্যান হিসেবে অভিনয়ের করবেন বলে প্রকাশ করা হলে সমালোচনায় আসেন, এটি মূলত মার্কিন কমিক বই প্রকাশকারী প্রতিষ্ঠান আর্চি কমিক এর প্রকাশিত কমিক ধারাবাহিক দ্য চিলিং এডভেন্চার্স অব সাবরিনা-এর উপর ভিত্তি করে তৈরী করা হচ্ছে।
প্রাথমিক জীবন
শিপকার জন্ম, মার্কিন যুক্তরাষ্ট্রের ইলিনয় রাজ্যের শিকাগো শহরে, জন ইয়ং শিপকা, যিনি একজন আবাসন বিকাশকারী, এবং আইরিন এন (বিবাহ পূর্ব ব্রেনেন) দম্পতির পরিবারে। তার একজন বোন রয়েছে, এবং তিনি মাত্র পাচঁ বছর বয়স থেকেই বিখ্যাত বলরুম নৃত্য শিখছেন। যখন তার বয়স ছিল মাত্র ছয় বছর, তখন তার পরিবার তার অভিনয় কর্মজীবনকে পরিপোষণ করার জন্য তাদের পূর্ব আবাসস্থল থেকে ক্যালিফোর্নিয়া রাজ্যের লস অ্যাঞ্জেলেস শহরে চলে আসেন।
কর্মজীবন
২০১৮ সালের জানুয়ারি মাসে ঘোষণা করা হয় যে, মার্কিন সম্প্রচার ভিত্তিক প্রতিষ্ঠান নেটফ্লিক্স-এর আসন্ন একটি ধারাবাহিকে "সাবরিনা স্পেলম্যান" ভূমিকায় অভিনয় করবেন, মার্কিন কমিক বই প্রকাশকারী প্রতিষ্ঠান "আর্চি কমিক"-এর একটি শাখা "আর্চি হরর" দ্বারা প্রকাশিত কমিক ধারাবাহিক "দ্য চিলিং এডভেন্চার্স অব সাবরিনা"-এর উপর ভিত্তি করে তৈরী করা।
ব্যক্তিগত জীবন
শিপকা তার অনুপ্ররণা হিসেবে মার্কিন অভিনেত্রী গ্রেইস কেলি এর নাম উল্লেখ্য করেছেন। এছাড়াও শিপকা, থাইল্যান্ডীয় মুষ্টিযুদ্ধ মুই থাই'ও শিখেছেন।
না জনগোষ্ঠী
না বা এনগা জনগোষ্ঠী (ང) ভারতের অরুণাচল প্রদেশ রাজ্যের উচ্চ সুবনসিরি জেলায় বাস করে। এরা হিমালয় পর্বতমালার নীচে, উচ্চ সীমায় বসবাসকারী একটি ছোট উপজাতীয় গোষ্ঠী। জেলার ভিতর টাকসিং বলয়ের মধ্যে যে গ্রামগুলিতে এদের দেখা মেলে সেগুলি হল: গুমসিং, তায়িং, এসনায়া, লিংবিং, টোংলা, ইয়েজা, রিডিং, রেডি, দাদু গ্রাম। ২০০০ সালের হিসেব অনুযায়ী, এই উপজাতীয় মানুষদের জনসংখ্যা ১,৫০০ তে এসে দাঁড়িয়েছে। যাইহোক, সমস্ত সরকারী আদমশুমারিতে 'না' কে তাগিন জনগোষ্ঠীর সাথে এক শ্রেণীভুক্ত করা হয়েছে, কারণ তারা জাতিগতভাবে পরস্পর সম্পর্কিত।
ভাষা
তারা না ভাষায় কথা বলে। এই ভাষাটি চীনা-তিব্বতি ভাষাসমূহের অন্তর্গত। এখানে জনসংখ্যার সাক্ষরতার হার ৩০%। না ভাষার সাথে তাগিন ভাষার একটি সম্বন্ধ রয়েছে। তারা এর সঙ্গে হিন্দি বা ইংরেজিও ব্যবহার করে।
ইতিহাস
তিব্বতীয় মানুষদের কাছ থেকে জাতিগত নিপীড়নের পর 'না' রা তিব্বতের উত্তর থেকে দক্ষিণে চলে গিয়েছিল বলে মনে করা হয়, কিন্তু পরে তারা তিব্বতীয়দের সাথে বাণিজ্যে নিযুক্ত হয়েছিল। আধুনিক যুগে নিশি জনগোষ্ঠী এই দুই গোষ্ঠীর মধ্যে মধ্যস্থতা করে বিভেদ ঘুচিয়েছিল এবং তারপরেই পরস্পর বাণিজ্য শুরু হয়েছে। তা সত্ত্বেও, দুই প্রতিবেশীর মধ্যে সম্পর্ক খুব একটা স্থিতিশীল নয়। উদাহরণস্বরূপ বলা যায়, ১৯০৬ সালের একটি ঘটনায় তাদের উত্তর তিব্বতীয় ব্যবসায়িক অংশীদারদের পছন্দের পরিবর্তন হওয়ার ফলে একটি গণহত্যা হয়েছিল, এতে তাদের উপজাতীয় গোষ্ঠীর অনেক প্রাণ চলে গেছে।
ধর্ম
এই জনগোষ্ঠী তিব্বতি বৌদ্ধধর্মেরর অনুগামী। কিন্তু তারা এই সঙ্গে প্রাক-বৌদ্ধ শামান প্রথা দ্বারাও প্রভাবিত। বৌদ্ধ লামা এবং ঐতিহ্যবাহী শামান উভয়কেই ধর্মীয় অনুষ্ঠানের জন্য নিযুক্ত করা হয়। এরা দেশীয় ভাষায় নাইবু নামে পরিচিত।
বসবাস
উচ্চতর অবস্থানে বসবাসকারী বেশিরভাগ উপজাতির মতো, তারা পাথরের তৈরি স্থায়ী ঘর তৈরি করে। এরপরে যে ব্যবহারযোগ্য জমি থাকে, সেখানে তারা চাষ করে। এদের গ্রামগুলিতে ভুট্টা, বাজরা, বার্লি ইত্যাদির চাষ হতে দেখা যায়। তারা চমরী গাই এবং ভেড়া সহ গৃহপালিত প্রাণী লালন পালন করে। তাদের জামাকাপড় বুনন করা উলের তৈরি।
জাতিগত
না জনগোষ্ঠী জাতিগত এবং ভাষাগতভাবে খুবই ঘনিষ্ঠভাবে তাগিনদের সাথে সম্পর্কিত। তিব্বতীয়দের সাথে তাদের অত মিল নেই। কিন্তু না জনগোষ্ঠী নিজেদের একেবারেই আলাদা গোষ্ঠী বলে দাবি করে, লাইমেকিংয়ে বসবাসকারী মারা উপজাতির মতো। তবে, দুই উপজাতিই স্বীকার করে নেয় যে তাদের উভয়েরই পূর্বপুরুষ তাগিনদের থেকেই এসেছে।
মুহাম্মদ আবদুল্লাহ
মুহাম্মদ আবদুল্লাহ (১ এপ্রিল ১৯৩২ – ২১ অক্টোবর ২০১৯) একজন বাংলাদেশি শিক্ষক ছিলেন। তিনি ঢাকা বিশ্ববিদ্যালয়ে অধ্যাপনা করতেন। এছাড়া, তিনি গবেষণাকর্মেও নিয়োজিত ছিলেন।
কর্মজীবন
মুহাম্মদ আবদুল্লাহ ১৯৫২ সালে সিলেট সরকারি আলিয়া মাদ্রাসায় শিক্ষক হিসাবে যোগদান করেন। ১৯৭২ সালে তিনি ঢাকা বিশ্ববিদ্যালয়ের উর্দু ও আরবি বিভাগে সহকারী অধ্যাপক পদে যোগদান করেন। ১৯৭৮ সালে তিনি সহযোগী অধ্যাপক ও ১৯৮৫ সালে তিনি অধ্যাপক পদে উন্নীত হন। ১৯৯২ সালে তিনি চাকরি থেকে অবসরে যান। অবসর গ্রহণ করার পর উর্দু ও ফারসি বিভাগে সুপারনিউমারারি প্রফেসর হিসেবে ১০ বছর অধ্যাপনা করেন।
মুহাম্মদ আবদুল্লাহ আরবি, ফারসি, বাংলা, উর্দু ও ইংরেজি ভাষায় দক্ষ ছিলেন। তিনি ৩৩টি গ্রন্থ রচনা করেছেন। তার লেখা নিবন্ধ বাংলা বিশ্বকোষ, ইসলামি বিশ্বকোষ ও দেশবিদেশের সাময়িকীতে প্রকাশিত হয়েছে। তিনি বিশ্ববিদ্যালয় মঞ্জুরী কমিশনের ১১টি গবেষণা প্রকল্প সম্পন্ন করেছেন।
পুরস্কার ও সম্মাননা
উর্দু ভাষা ও সাহিত্যে মুহাম্মদ আবদুল্লাহর অবদানের জন্য লাহোরের সাইয়ারা সাময়িকী তাকে ১৯৬৬ "নিশানে উর্দু" খেতাব প্রদান করেছিল। ১৯৯২ সালে তিনি ঢাকা বিশ্ববিদ্যালয় থেকে ইব্রাহীম খাঁ স্বর্ণপদক লাভ করেন।
বাংলাদেশের ভূগোল
right|thumb|220px|মহাকাশের উপগ্রহ থেকে তোলা বাংলাদেশের আলোকচিত্র দক্ষিণ এশিয়ার দীর্ঘতম দুটি নদী - গঙ্গা ও ব্রহ্মপুত্র যেখানে বঙ্গোপসাগরে মিশেছে সেখানেই কালের পরিক্রমায় গড়ে ওঠা বঙ্গীয় ব-দ্বীপ। এই গঙ্গা-ব্রহ্মপুত্র মোহনা অঞ্চলে প্রায় ৩০০০ বছর বা তারও পূর্ব থেকে যে জনগোষ্ঠীর বসবাস, তা-ই ইতিহাসের নানান চড়াই উতরাই পেরিয়ে এসে দাড়িয়েছে বর্তমানের স্বাধীন রাষ্ট্র বাংলাদেশ রূপে। ভৌগোলিক বিচারে বাংলাদেশের অবস্থান দক্ষিণ এশিয়ায়, ভারত ও মিয়ানমারের মাঝখানে। এর ভূখণ্ড ১,৪৭,৫৭০ বর্গকিলোমিটার (বিবিএস ২০২০ অনুসারে) অথবা ১,৪৮,৪৬০ বর্গকিলোমিটার (সিআইএ ওয়ার্ল্ড ফ্যাক্টবুক ২০২১ অনুসারে) এলাকা জুড়ে বিস্তৃত। বাংলাদেশের পশ্চিম, উত্তর, আর পূর্ব জুড়ে রয়েছে ভারত। পশ্চিমে রয়েছে ভারতের পশ্চিমবঙ্গ রাজ্য। উত্তরে পশ্চিমবঙ্গ, আসাম, মেঘালয় রাজ্য। পূর্বে আসাম, ত্রিপুরা, মিজোরাম। তবে পূর্বে ভারত ছাড়াও মিয়ানমারের (বার্মা) সাথে সীমান্ত রয়েছে। দক্ষিণে রয়েছে বঙ্গোপসাগর। বাংলাদেশের স্থল সীমান্তরেখার দৈর্ঘ্য ৪,২৪৬ কিলোমিটার যার ৯৪ শতাংশ (৯৪%) ভারতের সাথে এবং বাকী ৬ শতাংশ মিয়ানমারের সাথে। বাংলাদেশের তটরেখার দৈর্ঘ্য' ৫৮০ কিলোমিটার। বাংলাদেশের দক্ষিণ-পূর্বাংশের কক্সবাজার পৃথিবীর দীর্ঘতম সমুদ্র সৈকতগুলোর অন্যতম।
বাংলাদেশের জলবায়ু নাতিশীতোষ্ণ। আবহাওয়া ও জলবায়ুর উপর ভিত্তি করে ৬টি ঋতুতে ভাগ করা হয়েছে-গ্রীষ্ম, বর্ষা, শরৎ, হেমন্ত, শীত ও বসন্ত। বছরে বৃষ্টিপাতের মাত্রা ১৫০০-২৫০০মি.মি./৬০-১০০ইঞ্চি; পূর্ব সীমান্তে এই মাত্রা ৩৭৫০ মি.মি./১৫০ইঞ্চির বেশি। বাংলাদেশের গড় তাপমাত্রা ২৫o সেলসিয়াস। বাংলাদেশের মধ্য দিয়ে কর্কটক্রান্তি অতিক্রম করেছে। এখানকার আবহাওয়াতে নিরক্ষিয় প্রভাব দেখা যায়। নভেম্বর হতে মার্চ পর্যন্ত হালকা শীত অনুভূত হয়। মার্চ হতে জুন মাস পর্যন্ত গ্রীষ্ম কাল চলে। জুন হতে অক্টোবর পর্যন্ত চলে বর্ষা মৌসুম। এসময় মৌসুমী বায়ুর প্রভাবে এখানে প্রচুর বৃষ্টিপাত হয়। প্রাকৃতিক দুর্যোগ, যেমন বন্যা, ঘূর্নিঝড়, টর্নেডো, ও জলোচ্ছাস প্রায় প্রতিবছরই বাংলাদেশে আঘাত হানে।
জজ আদালত
জজ আদালত বা জজ কোর্ট বলতে বাংলাদেশের জেলায় সংবিধানের ১১৪ অনুচ্ছেদের বিধান মোতাবেক স্থাপিত দেওয়ানি ও ফৌজদারি আদালতসমূহকে বোঝায়। জেলা ও দায়রা জজ হলেন জজ আদালতের প্রধান বিচার বিভাগীয় কর্মকর্তা।
টিম ব্রেসনান
টিমোথি টিম থমাস ব্রেসনান (Tim Bresnan; জন্ম: ২৮ ফেব্রুয়ারি, ১৯৮৫) পশ্চিম ইয়র্কশায়ারের পন্টেফ্রাক্ট এলাকায় জন্মগ্রহণকারী ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ব্রেসনান ফাস্ট-মিডিয়াম বোলিং করেন। পাশাপাশি ব্যাটিংয়েও তিনি তার সামর্থ্যতা যথাসাধ্যভাবে প্রদর্শন করে থাকেন। কাউন্টি ক্রিকেটে ইয়র্কশায়ারের পক্ষাবলম্বন করে মাঠেন নামেন। সাধারণতঃ তিনি ডিপ অঞ্চলে ফিল্ডিং করেন। ২০০২ ও ২০০৩ সালে এনবিসি ডেনিস কম্পটন পুরস্কার লাভ করেন।
জজ আদালত
ফৌজদারী আদালত
জেলাতে তিন ধরনের ফৌজদারি আদালত আছে:
টিম ব্রেসনান
খেলোয়াড়ী জীবন
জুন, ২০০৬ সালে তিনি ইংল্যান্ডের একদিনের আন্তর্জাতিক দলে খেলার জন্য আমন্ত্রিত হন ও আয়ারল্যান্ড এবং শ্রীলঙ্কা সফরে যান। ১৫ জুন, ২০০৬ তারিখে রোজ বোলে অনুষ্ঠিত টুয়েন্টি২০ আন্তর্জাতিকে শ্রীলঙ্কার বিপক্ষে অভিষেক ঘটে তার। খেলায় তিনি ৬* রানে অপরাজিত ছিলেন ও ২ ওভারে ২০ রান দেন। দুইদিন পর লর্ডসে অনুষ্ঠিত একদিনের আন্তর্জাতিকে একই দলের বিপক্ষে ৯ ওভারে ৪৪ রান দিয়ে ১ উইকেট লাভ করেন। খেলায় তার দল ২০ রানের ব্যবধানে পরাজিত হয়।
জজ আদালত
ফৌজদারি আদালত
দায়রা জজ আদালত এবং অতিরিক্ত দায়রা জজ আদালত মৃত্যুদন্ড ও যাবজ্জীবন কারাদণ্ড সহ আইনে উল্লেখিত সকল প্রকারের দন্ড প্রদান করতে পারে। যুগ্ম দায়রা জজ আদালত দশ বছর পর্যন্ত কারাদন্ড প্রদানে সক্ষম।
টিম ব্রেসনান
খেলোয়াড়ী জীবন
এরপর ২৯ এপ্রিল, ২০০৯ তারিখে টেস্ট দলের সদস্যরূপে অন্তর্ভুক্ত করা হয়। ওয়েস্ট ইন্ডিজ দলে বিপক্ষে আঘাতপ্রাপ্ত অ্যান্ড্রু ফ্লিনটফের বিপরীতে তার এ অন্তর্ভুক্তি। এক সপ্তাহ পর লর্ডসে গ্রাহাম অনিয়ন্সের সাথে তারও টেস্ট অভিষেক ঘটে। খেলায় তিনি ৯ রান সংগ্রহ করেছিলেন ও কোন উইকেট লাভ করতে সক্ষমতা দেখাতে পারেননি। দ্বিতীয় খেলায় ব্রেন্ডন ন্যাশকে আউট করার মাধ্যমে তিনি তার প্রথম উইকেট লাভ করেন। পরের বলেই দিনেশ রামদিনকে আউট করেন। খেলায় তিনি তিন উইকেট লাভ করেন। ২০১০-১১ মৌসুমে অনুষ্ঠিত অ্যাশেজ সিরিজে দলের সদস্য হিসেবে মনোনীত হন। এমসিজিতে অনুষ্ঠিত বক্সিং ডে টেস্টে ৬ উইকেট লাভ করেন। তন্মধ্যে শেষ উইকেটটি দখল করে ইংল্যান্ডকে বিজয়ে নিয়ে যান ও ইংল্যান্ড অ্যাশেজ ট্রফি ফিরে পায়। এ সময়ে ইংল্যান্ড একটিমাত্র টেস্টে পরাজিত হয়। ২০০৯ থেকে ২০১২ সালের মধ্যে প্রথম ১৩ টেস্টে জয়ী হয়, ১৪তম টেস্ট ড্র এবং পরেরটি দক্ষিণ আফ্রিকা দলের কাছে ১৯ জুলাই, ২০১২ তারিখে পরাভূত হয়েছিল।
জজ আদালত
দেওয়ানি আদালত
জেলা জজ আদালত রিভিশন এখতিয়ার ও দেওয়ানি বিষয়বস্তুর আপীল যার মূল্যমান সর্বোচ্চ ৫ কোটি টাকা প্রয়োগ করে। অতিরিক্ত জেলা জজ আদালত জেলা জজ কর্তৃক প্রেরিত সকল মামলাসমূহের বিচার করে থাকে। যুগ্ম জেলা জজ আদালত সকল প্রকার দেওয়ানি মামলা যার মূল্যমান পচিশ লক্ষ টাকা থেকে অসীম বিচার করে। সিনিয়র সহকারী জজ দেওয়ানি প্রকৃতির মামলার বিচার করে যার মূল্যমান পনের লক্ষ টাকা থেকে পচিশ লক্ষ টাকা পর্যন্ত। সহকারী জজ আদালত দেওয়ানি মামলা যার মূল্যমান সর্বোচ্চ পনের লক্ষ টাকা বিচার ও নিষ্পত্তি করে। পারিবারিক আদালত পারিবারিক আদালত অধ্যাদেশ, ১৯৮৫ অনুযায়ী পারিবারিক বিরোধ সংক্রান্ত বিষয়াদি যেমন তালাক, দেনমোহর, ভরনপোষণ, দাম্পত্য অধিকার পুনরুদ্ধার এবং নাবালকের অভিভাকত্ব সংক্রান্ত বিষয়াদির মামলার বিচার করে থাকে। সিনিয়র সহকারী জজ ও সহকারী জজ পারিবারিক আদালতের দায়িত্ব পালন করেন।
পদমর্যাদা
বাংলাদেশের পদমর্যাদা ক্রম অনুযায়ী জেলা ও দায়রা জজের পদক্রম ১৬, অতিরিক্ত জেলা ও দায়রা জজের পদক্রম ১৭, যুগ্ম জেলা ও দায়রা জজের পদক্রম ২১ ও সিনিয়র সহকারী জজের পদক্রম ২৫ নম্বরে অবস্থিত।  উল্লেখ্য, জেলার উল্লেখযোগ্য শীর্ষ কর্মকর্তাগণের মধ্যে চিফ জুডিসিয়াল ম্যাজিস্ট্রেটের পদক্রম ১৭, অতিরিক্ত চিফ জুডিসিয়াল ম্যাজিস্ট্রেটের পদক্রম ২১, জেলা প্রশাসকের পদক্রম ২৪ এবং সিনিয়র জুডিসিয়াল ম্যাজিস্ট্রেট/পুলিশ সুপার/উপজেলা নির্বাহী অফিসারের পদক্রম ২৫ নম্বরে অবস্থিত।
মাহাথির বিন মোহাম্মদ
'''ডা. মাহাথির বিন মোহাম্মদ''' (জন্ম: ১০ জুলাই, ১৯২৫) মালয়েশিয়ার সাবেক প্রধানমন্ত্রী ও আধুনিক মালয়েশিয়ার স্থপতি। তিনি ১৯৮১ সালে মালয়েশিয়ার প্রধানমন্ত্রীর দায়িত্ব গ্রহণ করেন। তার নেতৃত্বে ক্ষমতাসীন দল পর পর পাঁচবার সংসদ নির্বাচনে জয়ী হয়ে সরকার গঠন করে। তিনি এশিয়ার সবচেয়ে দীর্ঘ সময় ধরে গণতান্ত্রিক ভাবে নির্বাচিত প্রধানমন্ত্রী ছিলেন। ২০০৩ সালের ৩০শে অক্টোবর তিনি স্বেচ্ছায় প্রধানমন্ত্রীর পদ ছেড়ে দেন। অবসর গ্রহণের দীর্ঘ পনের বছর পর ৯২ বছর বয়েসে প্রধানমন্ত্রী নাজিব রাজাক ব্যাপক দুর্নীতি সংশ্লিষ্টতার কারণে মাহাথির মোহাম্মদ আবারও আসেন রাজনীতিতে। ২০১৮ সালের ৯ মে অনুষ্ঠেয় সাধারণ নির্বাচনে জয়ের পরদিন ১০ মে মালয়েশিয়ার প্রধানমন্ত্রী হিসেবে শপথ নেন তিনি। সর্বশেষ ১৯ নভেম্বর ২০২২ নির্বাচনে হেরে যান।
শিক্ষা
মাহাথির শৈশবে প্রথমে মালয় ও পরে শহরের একমাত্র ইংরেজি স্কুলে শিক্ষা লাভ করেন। বাসায় তাদের একজন ধর্ম শিক্ষক ছিলেন যিনি প্রতিদিন বাড়িতে এসে পবিত্র কোরআন, ইসলাম ধর্মের উপর বিশ্বাস এবং ধর্মীয় বিভিন্ন আচার-অনুষ্ঠান শেখাতেন। দ্বিতীয় বিশ্বযুদ্ধের সময় ১৯৪১ সালে জাপান মালয়েশিয়া আক্রমণ করে। তারা ইংরেজি মাধ্যম স্কুল বন্ধ করে দেয় এবং একটি জাপানি বিদ্যালয় প্রতিষ্ঠা করে। মাহাথিরের বয়স তখন ষোল। প্রথমে তিনি জাপানি স্কুলে যেতে চান নি। ঐ সময় মাহাথির একটি স্থানীয় ছোট বাজারে কলা বিক্রি শুরু করেন। কিন্তু পিতার চাপে তিনি পরবর্তীতে ঐ জাপানি স্কুলে ভর্তি হন। মালয়েশিয়ায় জাপানি শাসন প্রায় তিন বছর স্থায়ী ছিল।
পরিবার
সিঙ্গাপুরে পড়ার সময় মাহাথিরের সিথি হাসমা মোঃ আলীর সাথে সাক্ষাৎ হয়। সিথি হাসমা তখন দ্বিতীয় মালয় মহিলা হিসেবে সিঙ্গাপুরে বৃত্তি নিয়ে একই কলেজে চিকিৎসাশাস্ত্র পড়ছিলেন। পরবর্তীতে মাহাথির ও সিথি হাসমা বিবাহ বন্ধনে আবদ্ধ হন। তাদের মোট সাত জন সন্তান আছে, যার মধ্যে তিন জনকে তারা দত্তক নিয়েছিলেন। পরিবার সম্পর্কে মাহাথির বলেন, " প্রত্যেকের নিজ পরিবার একটি নিরাপদ জায়গা - যা আমাদের এই জটিল সমাজে স্থিরতা আনে।"
কর্মজীবন
১৯৫৩ সালে সিঙ্গাপুর থেকে ফিরে এসে মাহাথির একজন চিকিৎসক হিসেবে চাকরিতে যোগ দেন। মালয়েশিয়ার স্বাধীনতার ঠিক পূর্বে তিনি সরকারি চাকরি ছেড়ে নিজ শহর এ্যালোর সেটরে মাহা-ক্লিনিক নামে একটি প্রাইভেট ক্লিনিক শুরু করেন। শহরের পাঁচটি প্রাইভেট ক্লিনিকের মধ্যে এটি একমাত্র মালয় বংশোদ্ভূত ব্যক্তি মালিকানাধীন ক্লিনিক ছিল। তিনি রোগীদের বাড়িতে যেতেন এবং মাঝে মাঝে ছোট খাট অস্ত্রোপচার করতেন। মাহাথিরের মতে চিকিৎসক হিসেবে তার প্রশিক্ষণ ও অনুশীলন তার মধ্যে স্থিরতা এনেছিল ও তাকে যে কোন পরিস্থিতি মূল্যায়ন করতে সক্ষম করেছিল। তিনি একবার 'দ্যা ইকোনমিষ্ট' পত্রিকাতে বলেছিলেন, "চিকিৎসা বিদ্যায় প্রশিক্ষণপ্রাপ্ত লোকের জন্য রাজনীতি একটি ভাল পেশা। একজন ডাক্তার রোগীকে পর্যবেক্ষণ করেন, স্বাস্থ্যগত ইতিহাস রেকর্ড করেন, স্বাস্থ্য পরীক্ষা করেন, ল্যাব পরীক্ষা করেন এবং চূড়ান্তভাবে রোগ নির্ণয় করেন। এ প্রক্রিয়াটি রাজনীতির মতই।" ১৯৭৪ সালে মন্ত্রী হবার আগ পর্যন্ত তিনি চিকিৎসা পেশা অব্যাহত রেখেছিলেন।
কিশোর বয়সে রাজনীতি
মাহাথিরের বয়স যখন কুড়ি বছরের একটু বেশি তখন তিনি রাজনীতিতে সম্পৃক্ত হন। সহপাঠীদের একত্র করে তিনি গোপনে 'মালয়ান ইউনিয়ন' প্রস্তাবের বিরুদ্ধচারণ শুরু করেন। দ্বিতীয় বিশ্বযুদ্ধে পরাজিত জাপানীরা চলে যাবার পূর্বে তৎকালীন মালয়েশিয়াকে তারা থাই সরকারের শাসনাধীনে হস্তান্তর করে। পরবর্তীতে ব্রিটিশরা আবার ফিরে আসে এবং 'মালয়ান ইউনিয়ন' প্রতিষ্ঠা করে। মালয়ান ইউনিয়ন সত্যিকার অর্থে সম্পূর্ণ উপনিবেশ ছিল। মাহাথির ও তার বন্ধুরা তখন রাতের অন্ধকারে সারা শহরে রাজনৈতিক বাণী সংবলিত পোষ্টার লাগাতেন। তাদের উদ্দেশ্য ছিল সীমিত, 'মালয়ান ইউনিয়ন' প্রস্তাবের সমাপ্তি এবং প্রজাতন্ত্রের মর্যাদা ফিরে পাওয়া। সাইকেল চালিয়ে তারা সমগ্র প্রদেশ ঘুরে ঘুরে জনগনকে ব্রিটিশ বিরোধী হিসেবে সংঘটিত ও সক্রিয় করার কাজে ব্যস্ত থাকতেন। সংগঠনে মাহাথির সাধারণত সম্পাদক বা দ্বিতীয় অবস্থানটা বেছে নিতেন, কারণ দ্বিতীয় ব্যক্তিকেই বেশি সাংগঠনিক কাজ করতে হয় ও অন্য দলগুলোর সাথে যোগাযোগ রাখতে হয়।
মাহাথির প্রথম কেদাহ মালয় যুব ইউনিয়ন এবং পরে কেদাহ মালয় ইউনিয়ন নামে রাজনৈতিক দল সংগঠিত করেন যা পরবর্তিতে বর্তমান ক্ষমতাসীন দল ইউনাইটেড মালয় ন্যাশনাল অর্গানাইজেশন বা ইউএমএনও (UMNO) হিসেবে পরিচিত হয়।
সিঙ্গাপুরে মাহাথির
সিঙ্গাপুরে থাকাকালীন মাহাথির সেখানের কলেজের মালয় ছাত্রদের নিয়ে 'মালয় ছাত্র সংগঠন' গঠন করেন। তবে এই সংগঠনের উদ্দেশ্য ছিল ছাত্রদের শিক্ষার মান ও ফলাফল উন্নয়ন করা। এর কোন রাজনৈতিক উদ্দেশ্য ছিল না।
জাতীয় রাজনীতি
সরকারি চাকরিতে থাকাকালীন তিনি সক্রিয় ভাবে রাজনীতিতে সম্পৃক্ত হতে পারেন নি। নিজ ক্লিনিক চালু করার পর তার জাতীয় রাজনীতিতে সম্পৃক্ততা বাড়তে থাকে। ইউএমএনও-এর প্রাদেশিক শাখার ঊর্ধ্বতন পদে তাকে নিয়োগ দেওয়া হয়। ১৯৬৪ সালে ৩৯ বছর বয়সে মাহাথির প্রথম সংসদ সদস্য নির্বাচিত হন। এরপরও এক ঘনিষ্ঠ বন্ধুর সাহায্যে তিনি ডাক্তারি প্রাকটিস অব্যাহত রাখেন। ১৯৭৪ সাল নাগাদ তিনি এই পেশা ধরে রেখেছিলেন। ১৯৬৯ সালে তিনি দ্বিতীয়বার নির্বাচনে প্রার্থী হন। সেই বছর ইউএমএনও এর নেতৃত্বে জোটবদ্ধ সম্মিলিত সরকার গঠিত হয়। ইউএমএনও একক সংখ্যাগরিষ্ঠতা অর্জন করতে পারেনি। কয়েকটি প্রদেশে তারা সরকার গঠন করতেও সক্ষম হয়নি। ১৯৬৯ সালের ৩০শে মে কুয়ালালামপুরে যখন চীনা ও মালয় জাতির মধ্যে তুমুল-দাঙ্গা শুরু হয় তখন রাজনৈতিক সংকট চূড়ান্ত সীমায় পৌঁছে। এই দাঙ্গার জন্য মাহাথির ইউএমএনও নেতৃত্বকে দোষারোপ করে প্রধানমন্ত্রী টুঙ্কু আব্দুর রহমানকে কড়া ভাষায় চিঠি লেখেন ও পদত্যাগের পরামর্শ দেন। এ সমালোচনা পার্টি নেতৃবৃন্দের সহ্য করলেন না, তার মাহাথিরকে দল থেকে বহিষ্কার করলেন। পরবর্তী তিন বছর তিনি নিজ দেশেই রাজনীতি থেকে নির্বাসনে ছিলেন। ১৯৭২ সালে মাহাথিরকে আবার দলের সদস্য ও সিনেটর হিসেবে পুনর্বহাল করা হয়।
রাষ্ট্র ক্ষমতায় আরোহণ
১৯৭৪ সালে দল নির্বাচনে জয়ী হবার পর তাকে শিক্ষামন্ত্রীর দায়িত্ব দেয়া হয়। মাত্র দুই বছর পর মাহাথির ১৯৭৬ এ উপ-প্রধানমন্ত্রী হিসেবে দায়িত্ব গ্রহণ করেন। এতে তিনি সফল হন। উপ-প্রধানমন্ত্রী হিসেবে দেশের জন্য অনেক কিছু করার পরিকল্পনা থাকলেও মাহাথির স্বাধীনভাবে সেগুলো বাস্তবায়ন করতে সক্ষম ছিলেন না। ১৬ই জুলাই, ১৯৮১ সালে প্রধানমন্ত্রী হবার পর তিনি তার সকল পরিকল্পনা বাস্তবায়নের জন্য সম্পূর্ণ মুক্ত হন। সেই থেকে টানা ২২ বছর মাহাথির মোহাম্মদ মালয়েশিয়ার প্রধানমন্ত্রী ছিলেন। এর মধ্যে প্রতিবার তিনি ও তার দল নির্বাচনে জয়ী হয়ে সরকার গঠন করেন। মাহাথির মোহাম্মদ এশিয়ার সবচেয়ে দীর্ঘ সময় যাবৎ নির্বাচিত প্রধানমন্ত্রী হিসেবে দায়িত্ব পালন করেছেন। ২০০৩ সালের ওআইসি সম্মেলনের সফল সমাপ্তির পর ৩০শে অক্টোবর তিনি স্বেচ্ছায় দায়িত্ব হস্তান্তর করেন।
রাজনীতিতে প্রত্যাবর্তন
মাহাথির বারবার প্রধানমন্ত্রী নাজিব রাজাককে ১মালয়েশিয়া ডেভেলপমেন্ট বারহাদ (1MDB) দুর্নীতি কেলেঙ্কারির জন্য পদত্যাগ করার আহ্বান জানিয়েছেন। ৩০ আগস্ট ২০১৫-এ, তিনি এবং তার স্ত্রী, সিতি হাসমাহ, বেরসিহ ৪টি সমাবেশে যোগদান করেছিলেন, যেখানে হাজার হাজার লোক নাজিবের পদত্যাগের জন্য বিক্ষোভ দেখায়। ২০১৬ সালে, মাহাথির নাজিবকে ক্ষমতাচ্যুত করার জন্য পাকাতান হারাপান এবং এনজিও-র সহায়তায় মালয়েশিয়ার নাগরিক ঘোষণায় নিজেরাই বেশ কয়েকটি বিক্ষোভ করেছিলেন। দুর্নীতির অভিযোগে নাজিবের প্রতিক্রিয়া হল উপ-প্রধানমন্ত্রীকে স্থলাভিষিক্ত করে, দুটি সংবাদপত্র স্থগিত করে এবং প্রধানমন্ত্রীকে অভূতপূর্ব ক্ষমতা প্রদান করে এমন একটি বিতর্কিত জাতীয় নিরাপত্তা পরিষদ বিল সংসদের মাধ্যমে পাশ করে ক্ষমতায় তার দখল শক্ত করা।
মাহাথির ২০১৬ সালে ইউএমএনও ত্যাগ করেন, পার্টি প্রিবুমি বেরসাতু মালয়েশিয়া (বেরসাতু) গঠন করেন। নতুন দলটি আনুষ্ঠানিকভাবে ২০১৬ সালের ৯ সেপ্টেম্বর নিবন্ধিত হয় এবং মাহাথির এর চেয়ারম্যান হন। ২০১৭ সালের মধ্যে, তিনি আনুষ্ঠানিকভাবে বিরোধী জোট পাকাতান হারাপানে যোগ দিয়েছিলেন। পাকাতান হারাপান-এর সম্ভাব্য চেয়ারম্যান ও প্রধানমন্ত্রী পদপ্রার্থী হিসেবে তাকে প্রস্তাব করা হয়েছিল।
প্রধানমন্ত্রী হিসেবে দ্বিতীয় মেয়াদ (২০১৮-২০২০)
বিরোধী জোট পাকাতান হারাপানের ঐতিহাসিক বিজয়ের পর, নাজিবকে বর্তমান প্রধানমন্ত্রীর আসন থেকে সফলভাবে ক্ষমতাচ্যুত করা হয়। মাহাথির বিকেল ৫টার মধ্যে নতুন প্রধানমন্ত্রী হিসেবে শপথ নেবেন বলে আশা প্রকাশ করা হয়েছিল।
আধুনিক মালয়েশিয়া
ডাঃ মাহাথির মোহাম্মদ বিশ্বময় আধুনিক মালয়েশিয়ার প্রধান রূপকার হিসেবে পরিচিত। প্রধানমন্ত্রী হবার পর তিনি সকল বিষয় পুনঃপরীক্ষা করেন। সকল নীতি, পদ্ধতি, সরকার চালাতে প্রাত্যহিক সকল কাজ, আমলাতান্ত্রিক প্রক্রিয়া পুঙ্খানুপুঙ্খভাবে পরীক্ষা করা হয়। তার সরকার সরকারি কর্মকর্তাদের জন্য ওয়ার্ক-ফ্লো চার্ট আর অফিস ম্যানুয়েল প্রবর্তন করেন। মাহাথির ও তার সরকার দীর্ঘমেয়াদী কর্মসূচি তৈরি করেন যার মাধ্যমে প্রত্যেকে তার নিজ নিজ ভূমিকা সম্পর্কে সচেতন হয়। ব্যবসা এবং রাজনীতিতে ফুটপাতের লোক থেকে সর্বোচ্চ নেতৃত্ব পর্যন্ত দেশের জন্য নিজের জন্য কাজ করবে।
১৯৯০ সালে মালয়েশিয়া বার্ষিক প্রবৃদ্ধির হার ৮% ছাড়িয়ে যায়। মাহাথির ১৯৭১ সালে প্রনিত নিউ ইকোনমিক পলিসি (এনইপি) সফল ভাবে বাস্তবায়নে সচেষ্ট হন। এনইপির উদ্দেশ্য ছিল জাতি নির্বিশেষে দারিদ্র্য বিমোচন এবং অর্থনৈতিক কর্মকান্ডের মাধ্যমে জাতি পরিচয় মুছে ফেলা। নতুন সম্পদ সৃষ্টি করা এবং এর বৃহত্তর অংশ দরিদ্রদের জন্য নিশ্চিত করার মাধ্যমে সম্পদের পুনঃবণ্টনের চেষ্টা করা হয়। ১৯৯১ সালে বিশ বছর মেয়াদি এনইপি শেষ হয়। দারিদ্র্য বিমোচন বহুলাংশে অর্জিত হয়। সমৃদ্ধির একটি পর্যায়ে পৌছে মালয়েশিয়া বিভিন্ন জাতির সুসম্পর্কসহ একটি জাতিতে পরিনত হয় যা অন্যান্য উন্নয়নশীল দেশের জন্য ঈর্ষনীয়। বিশ বছর মেয়াদি এনইপি শেষ হবার পর দশ বছর মেয়াদি ন্যাশনাল ডেভেলপমেন্ট পলিসি (এনডিপি) প্রনয়ন করার সিদ্ধান্ত নেওয়া হয়।
চুভাশিয়া
চুভাশ রিপাবলিক (Чува́шская Респу́блика — Чува́шия, চুভাশকায়া রেসপুবলিকা — চুভাশিয়া ), অথবা  চুভাশিয়া , হলো রাশিয়া দেশের একটি প্রজাতন্ত্র (ফেডেরাল সাবজেক্ট '). এটা চুভাশ জাতির লোকেদের স্বভূম্মি. এটার রাজধানী হলো চেবকসারি. ২০১০ সালের জনগণনা অনুযায়ী এই প্রজাতন্ত্রের জনসংখ্যা ১২,৫১,৬১৯.
হেরম্বগণেশ
হেরম্বগণেশ বা হেরম্ব (हेरम्ब, ) হলেন হিন্দু দেবতা গণেশের (গণপতি) পঞ্চমুণ্ডবিশিষ্ট মূর্তি। ইনি হেরম্বগণপতি নামেও পরিচিত। নেপাল রাষ্ট্রে এই মূর্তিটি বিশেষ জনপ্রিয়। গণেশের তান্ত্রিক উপাসনায় এই মূর্তিটি বিশেষ গুরুত্বপূর্ণ। হেরম্বগণেশ হলেন গণেশের ৩২টি জনপ্রিয়তম রূপের অন্যতম।
বিশেষণ
মুদ্গলপুরাণ গ্রন্থে ‘হেরম্বগণপতি’ নামটি হল গণেশের ৩২টি নামের অন্যতম। স্কন্দপুরাণ গ্রন্থে হেরম্ববিনায়ককে বারাণসীর নিকটস্থ ৫৬ জন বিনায়কের অন্যতম বলা হয়েছে। ব্রহ্মবৈবর্ত পুরাণ (৮টি নাম), পদ্মপুরাণ (১২টি নাম) ও চিন্ত্যাগম (১৬ গণপতি) গ্রন্থে গণেশের যে নামের তালিকা পাওয়া যায়, তাতে হেরম্ব নামটি অন্যতম। গণেশপুরাণ গ্রন্থেও গণেশের একটি বিশেষণ হল হেরম্ব।
ব্রহ্মবৈবর্ত পুরাণ গ্রন্থে ‘হেরম্ব’ শব্দটির অর্থ ব্যাখ্যা করা হয়েছে। ‘হে’ অক্ষরের মাধ্যমে অসহায়তা বা দুর্বলতা বোঝায় এবং ‘রম্ব’ শব্দটির মাধ্যমে দুর্বলকে রক্ষা করা ও তাদের ক্ষতির হাত থেকে রক্ষা করা বোঝায়। অর্থাৎ ‘হেরম্ব’ শব্দের অর্থ ‘দুর্বলের রক্ষাকর্তা’।
মূর্তিতত্ত্ব
হেরম্বগণেশের মূর্তিতে পাঁচটি হস্তিমুণ্ড দেখা যায়। চারটি চার প্রধান দিকে মুখ করা এবং পঞ্চম মস্তকটি উপরের দিকে মুখ করা অবস্থায় থাকে। হেরম্বগণেশের পাঁচটি মস্তকের বর্ণ তার পিতা শিবের পাঁচ রূপভেদ ঈশান, তৎপুরুষ, অঘোর, বামদেব ও সদ্যোজাতের গাত্রবর্ণের অনুরূপ। এই পাঁচটি মস্তক শক্তির প্রতীক। তার গাত্রবর্ণ স্বর্ণাভ হলুদ। কোনো কোনো ক্ষেত্রে তার গায়ের রং সাদা।
হেরম্বগণেশের বাহন সিংহ। সিংহবাহন হেরম্বগণেশের রাজকীয় সত্ত্বা ও দুর্ধর্ষ প্রকৃতির প্রতীক। কথিত আছে, এই বাহনটি তার মা পার্বতীর বাহন। পার্বতীর থেকেই তিনি এই বাহনটি পেয়েছেন। সিংহ বাহন হলেও, কোনো কোনো মূর্তিতে গণেশের নিজস্ব বাহন মুষিককেও (ইঁদুর) সঙ্গে দেখা যায়। ১১শ-১৩শ শতাব্দীর মধ্যবর্তী সময়ে ওড়িশায় নির্মিত একটি মূর্তিতে হেরম্বগণেশের আসনের পাশে একটি ইঁদুর দেখা যায়। নেপালের ভক্তপুরে নির্মিত একটি মূর্তিতে দেখা যায়, হেরম্বগণেশ দুটি ইঁদুরের উপর দাঁড়িয়ে আছেন। নেপালে হেরম্বগণেশকে সাধারণত সিংহ ও ইঁদুরের সঙ্গে দেখা যায়।
মূর্তিতত্ত্ব-সংক্রান্ত শাস্ত্রগুলিতে হেরম্বগণেশের দশটি হাতের উল্লেখ আছে। তিনি একটি পাশ, দন্ত (নিজের ভগ্নদন্ত), অক্ষমালা, একটি পরশু (যুদ্ধের কুঠার), তিনমাথাওয়ালা মুগুর ও একটি মোদক ধরে থাকেন। দুটি হাত দেখা যায় বরদামুদ্রা (বরদানকারী ভঙ্গিমা) ও অভয়মুদ্রায় (অভয়দানকারী ভঙ্গিমা)। অন্যান্য বিবরণ অনুসারে, তার হাতে একটি মালা ও একটি ফল থাকে। কোনো কোনো মূর্তিতে তার হাতে একটি অঙ্কুশ থাকে। কোনো কোনো মূর্তিতে আবার দেখা যায়, হেরম্বগণেশের কোলে তার স্ত্রী বসে আছেন এবং হেরম্বগণেশ তাকে আদর করছেন।
পূজা
হেরম্বগণেশ হলেন দুর্বলের রক্ষাকর্তা। তিনি নির্ভীকতা ও শত্রুকে জয় বা ধ্বংস করার শক্তি প্রদান করতে পারেন।
গণেশের তান্ত্রিক পূজায় হেরম্বগণেশ জনপ্রিয়। হৈরম্ভ বা হেরুম্ব সম্প্রদায় নামে একটি তান্ত্রিক সম্প্রদায়ে একজন দেবী বা শক্তি সহ হেরম্বগণেশ পূজিত হন। এই দেবীকে তার স্ত্রী মনে করা হলেও সাধারণভাবে তাকে তার মা পার্বতীই মনে করা হয়। হেরম্বগণেশ ছয়টি অভিচার ক্রিয়ার (অশুভ উদ্দেশ্যে মন্ত্রের প্রয়োগ) সঙ্গে যুক্ত। মনে করা হয়, তার মন্ত্র উচ্চারণ করে মন্ত্র-উচ্চারণকারী নিজের শত্রুকে মোহগ্রস্থ করতে পারেন, আকর্ষণ করতে পারেন, ঈর্ষান্বিত করতে পারেন, বশ করতে পারেন, অসার করতে পারেন বা হত্যা করতে পারেন।
পেরুঙ্গুড়ি
পেরুঙ্গুড়ি দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ চেন্নাইয়ের আদিয়ার থেকে এর দূরত্ব দক্ষিণে প্রায় ৷ এর দুই দিকে রয়েছে রাজীব গান্ধী সালাই এবং পেরুঙ্গুড়ি হ্রদ৷ এর অবস্থান ওল্ড মহাবলীপুরম আইটি এক্সপ্রেসওয়ের ইনফরমেশন টেকনোলজি এস্টেটের মধ্যবর্তী৷ এটি তারামণি ও তুরাইবক্কমের মধ্যবর্তী ও ইস্ট কোস্ট রোড বরাবর কোঠিবক্কম ও পালবক্কমের সমান্তরাল৷
লোকালয়ে নতুন আগত ও অন্তত তিনশ বছর পুরাতন বাসিন্দাদের বসবাস পাশাপাশি৷ অবস্থানগত কারণে অতি সম্প্রতি পেরুঙ্গুড়ির সক্রিয়তা উত্তরোত্তর বৃদ্ধি পাচ্ছে৷ ২০০১ খ্রিস্টাব্দে পেরুঙ্গুড়ির জনসংখ্যা ছিলো ৮,০০০ মতো, তবে বর্তমানে এই পরিসংখ্যান বিপুল হারে বৃৃদ্ধি পেয়েছে৷ চেন্নাই আইটি কোরিডর হওয়ার ফলে এখানে সফ্টওয়্যার ইঞ্জিনিয়ারের স্থায়ী ও অস্থায়ী বসতি অধিক৷ উল্লেখ্য হারে জনবৃৃদ্ধি ও অর্থনৈতিক উন্নতি হওয়া সত্বেও বর্জ্য, জল, রাস্তাঘাট ও বিভিন্ন নাগরিক অধিকারের ঘাটতি রয়েছে৷ কাঞ্চীপুরম জেলা থেকে চেন্নাইয়ে অন্তর্ভুক্ত হওয়ার পর আদিয়ার, তিরুবান্মিয়ুর ও বেলাচেরির মতো অর্থনৈতিক আইটি কোরাডরের নৈকট্যের কারণে এই লোকালয়ের গুরুত্ব বৃদ্ধি পেয়েছে৷
ভূগোল
২০১৮ খ্রিস্টাব্দের পরিসংখ্যান অনুসারে চেন্নাই শহরের গড় ১৪.৯ শতাংশ বনভূমির তুলনায় পেরুঙ্গুড়ি ক্ষেত্রের ৫.৩ শতাংশ পরিমাণ বনভূমি অঞ্চলভেদে নিম্নতর৷
পরিবহন
চেন্নাই এমটিসি বাস পরিষেবার মাধ্যমে পেরুঙ্গুড়ি চেন্নাইয়ের মেট্টুকুপ্পম, ত্যাগরায়নগর, সিরুচেরি, তিরুপোরূর, গিণ্ডি, কেলমবক্কম প্রভৃতি অঞ্চলের সাথে যুক্ত৷
উত্তুরে হনুমান
বিবরণ
এদের দেহের রং ফ্যাকাশে-কমলা এবং নিচের দিকে কিছুটা হালকা। মাটিতে থাকা অবস্থায় এরা সাধারণত লেজ বাঁকিয়ে শরীরের উপর দিকে রাখে। প্রাপ্তবয়স্কদের ভ্র‚র পিছনে ললাটের উপর চুল বিদ্যমান। মাথাসহ দেহদৈর্ঘ্য ৫১-১০৮ সেমি এবং লেজ ৭২-১০৯ সেমি লম্বা হয়। পুরুষ ও স্ত্রী হনুমানের ওজন যথাক্রমে ৯-২১ কেজি ও ৮-১৮ কেজি হয়ে থাকে। একটি দলে ৮ থেকে ২৫টির মতো সদস্য দেখা যায়। বাংলাদেশে এরা অতি বিপন্ন এবং এদের সংখ্যা এখন দুশোরও নিচে।
অবস্থা
উত্তুরে হনুমান আইইউসিএন লাল তালিকায় ন্যূনতম বিপদগ্রস্ত এবং বাংলাদেশে মহাবিপন্ন হিসেবে অন্তর্ভুক্তি ঘটেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
আবাসস্থল
উত্তুরে হনুমান ব্যাপকভাবে বিস্তৃত, সমুদ্র সমতল থেকে ৪০০০ মিটারের বেশি উচ্চতায়ও দেখা যায়।
শালদহ নদী (দ্ব্যর্থতা নিরসন)
শালদহ নদী দ্বারা সাধারণত নিচের নদীগুলোকে বোঝানো হতে পারে।
নদী
ফরিদপুর-১২
ফরিদপুর-১২ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
পীর ঠাকুরবর
পীর ঠাকুরবর হলেন ভারতের পশ্চিমবঙ্গের উত্তর চব্বিশ পরগনা জেলার ইছাপুর-গোবরডাঙা-খাঁটুরা অঞ্চলের চারঘাটের মুসলমান সম্প্রদায়ের একজন বিশিষ্ট পীর। এই পীর ব্রাহ্মণ সন্ন্যাসীর বেশে থাকতেন বলে সাধারণ মানুষ তাকে 'ঠাকুর' বলত এবং তার বরলাভ করে রোগীরা আরোগ্যলাভ করত বলে তার নাম 'ঠাকুরবর' হয়েছে। ইনি দক্ষিণ চব্বিশ পরগনার পীর মোবারক বড়খাঁ গাজীর সঙ্গে সম্পর্কিত বলে মনে করা হয়।
পীর সম্পর্কিত কিংবদন্তি
কিংবদন্তি অনুযায়ী, পীর ঠাকুরবরের আসল নাম কামদেব বন্দ্যোপাধ্যায় (রায়)। তিনি ছিলেন বৃহত্তর যশোর জেলার লাউজানির (প্রাচীন নাম ব্রাহ্মণনগর) হিন্দু ব্রাহ্মণ্য ধর্মাবলম্বী রাজা মুকুট রায়ের সর্বকনিষ্ঠ পুত্র। ষোড়শ শতাব্দীতে ইসলাম প্রচারক পীর বড়খাঁ গাজীর সঙ্গে যুদ্ধে পরাজয়ের পর রাজা মুকুট রায়, তার পুত্র ও কন্যা চম্পাবতী ইসলাম ধর্ম গ্রহণ করেন। চম্পাবতীর সঙ্গে গাজীর বিয়ে হয়। গাজীর সঙ্গে কামদেব ও চম্পাবতী তৎকালীন খুলনা জেলার লাবসা গ্রামে চলে যান; কিন্তু মনোমালিন্য হওয়ায় চম্পাবতী আত্মহত্যা করেন আর কামদেব বর্তমান উত্তর চব্বিশ পরগনার বসিরহাট মহকুমার চারঘাট গ্রামে চলে আসেন। এখানে এসে তিনি সাধনাবলে পীর পর্যায়ে উন্নীত হন এবং স্থানীয় মানুষজনের কাছ থেকে যথাযোগ্য সম্মান অর্জন করেন।
কথিত আছে, ইনি বুকে হাড়ি নিয়ে নিকটস্থ যমুনা নদী পার হয়ে চারঘাট গ্রামে উপস্থিত হন; এজন্য তার পারের ঘাটটিকে 'হেড়ের ঘাট' বলা হয়। তিনি চারঘাট বাঁওড়ের কাছে এসে একটি কুটির নির্মাণ করে বাস করতে থাকেন। তিনি একটি বাঘ এবং একটি কুমির পুষেছিলেন, যারা গভীর রাতে তার সঙ্গে দেখা করতে আসত। তিনি ছিলেন বাকসিদ্ধ পুরুষ; যে কোনো ব্যাধিগ্রস্ত রোগীকে তিনি সুস্থ করতে পারতেন। শোনা যায়, তিনি নাকি যশোহরের মহারাজা প্রতাপাদিত্যের সংস্পর্শেও এসেছিলেন। প্রতাপাদিত্য তার আস্তানায় নিয়মিত আসতেন ও শ্রদ্ধানিবেদন করতেন।
চারঘাটের পাশে কাঁচদহ গ্রামের হরি শুঁড়ি নামক এক ব্যক্তির পীরের কৃপায় খুব উন্নতি হয়ে এখানে এসে বসতি স্থাপন করে। প্রচুর ধনসম্পদের মালিক হয়ে সে পীরকে উপেক্ষা করতে থাকে; এমনকি, প্রতাপাদিত্যের বিরাগভাজন হাওয়ায় হরি নানা বিপজ্জনক পরিস্থিতে পড়ে। শেষপর্যন্ত পীরের অভিশাপে হরি সপরিবারে যমুনায় প্রাণত্যাগ করে ধ্বংস হয়; সেজন্য, যমুনার এই স্থানকে লোকে আজও 'হরে শুঁড়ির দহ' বলে।
পীর ঠাকুরবরের দরগাহ
দরগাহের সেবায়েতরা বংশপরম্পরায় মুসলিম। তারা প্রতিদিন ধূপ-বাতি জ্বালিয়ে নানা উপচারে শিরনি দিয়ে পীরকে শ্রদ্ধা নিবেদন করেন। পীরের সমাধিস্তম্ভটি উপবীত-বেষ্টিত ছিল কিছুকাল আগে (১৯৬০-এর দশক) পর্যন্তও ; সমাধির পাশে একটি জপমালা রাখা আছে। দরগাহের দুটি ইটের উপর আরবি হরফে খোদিত লিপি আছে, যার পাঠোদ্ধার করা আজও সম্ভব হয়নি৷ ঠাকুরবরের এই দরগাহে ফুল-বেলপাতা দিয়ে নিত্যপূজার রীতি প্রচলিত আছে। হিন্দু-মুসলমান নির্বিশেষে প্রত্যেকে বিবাহাদি অনুষ্ঠানের সময় দরগাহে পীরের কাছে আশীর্বাদ চেয়ে নেন।
সোফি ম্যাকমাহন
সোফি ম্যাকমাহন (জন্ম ২৯ জানুয়ারী ১৯৯৭) একজন আইরিশ ক্রিকেটার। তিনি ২০১৭ সালের ১৫ মে, ভারতের বিপক্ষে ২০১৭ দক্ষিণ আফ্রিকা কোয়াডরেঙ্গুলার সিরিজের মধ্য দিয়ে মহিলাদের একদিনের আন্তর্জাতিক (ডব্লিউওডিআই)-ক্রিকেটে অভিষেক করেন।
২০১৯ সালের মে মাসে ওয়েস্ট ইন্ডিজের বিপক্ষে সিরিজের জন্য আয়ারল্যান্ডের মহিলা টি-টোয়েন্টি আন্তর্জাতিক (ডব্লিউটি২০আই ) স্কোয়াড তালিকায় তার নাম হয়েছিল। ওয়েস্ট ইন্ডিজের বিপক্ষে ২৬ মে ২০১৯-এ আয়ারল্যান্ডের হয়ে তিনি মহিলাদে টি২০ আন্তর্জাতিক ক্রিকেটে অভিষেক করেছিলেন।
আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলীয় স্কোয়াডে অন্তর্ভুক্ত করা হয়েছিল।
লি দং-গিয়াং
লি দং-গিয়াং (이동경, Lee Dong-gyeong; জন্ম: ২০ সেপ্টেম্বর ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান হুন্দাই এবং দক্ষিণ কোরিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।
২০১৮ সালে, দং-গিয়াং দক্ষিণ কোরিয়া অনূর্ধ্ব-২৩ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। পরবর্তী বছরে তিনি দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৪ ম্যাচে ১টি গোল করেছেন। দলগতভাবে, দং-গিয়াং এপর্যন্ত ২টি শিরোপা জয়লাভ করেছেন, যার মধ্যে ১টি উলসান হুন্দাইয়ের হয়ে এবং ১টি দক্ষিণ কোরিয়ার বয়সভিত্তিক দলের হয়ে জয়লাভ করেছেন।
প্রারম্ভিক জীবন
লি দং-গিয়াং ১৯৯৭ সালের ২০শে সেপ্টেম্বর তারিখে দক্ষিণ কোরিয়ার দেগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
দং-গিয়াং জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।
ভ্যানিলা চকোলেট (গান)
ভ্যানিলা চকোলেট হলো রোমানীয় সঙ্গীত শিল্পী আলেক্সান্দ্রা স্তান-এর দ্বিতীয় অ্যালবাম আনলকড-এর একটি গান। এই গানটি চুড়ান্তভাবে ডিজিটাল ডাউনলোড ফরম্যাট হিসেবে ২৪ ডিসেম্বর ২০১৪ তৈরি করা হয়। এটি আনলকড অ্যালবামের চতুর্থ গান। ভ্যানিলা চকোলেট গানটি পাঁচ জন সঙ্গীত লেখক লিখেছেন যাদের মধ্য আলেক্সান্দ্রা স্তানও একজন।
রচনা ও ইতিহাস
ভ্যানিলা চকোলেট গানটি পাঁচজন সঙ্গীত লেখক লিখেছেন যা রোমানীয়ার ফোনোগ্রাম স্টুডিওসে ধারণ করা হয়। এই গানের একটি ভিডিও যা পরবর্তিতে প্রতিষ্ঠানিক ভিডিও হিসেবে প্রকাশ করা হয় তা ১৮ ডিসেম্বর ২০১৪ আলেক্সান্দ্রা স্তানের ইউটিউব চ্যানেলে আপলোড করা হয়।
জাতীয় মর্যাদাবাহী নকশা
জাতীয় মর্যাদাবাহী নকশা (National coat of arms) বলতে পূর্ণাঙ্গ বংশমর্যাদাসূচক নকশার অনুরূপ একটি নকশাকে বোঝায়, যা একটি স্বাধীন রাষ্ট্রকে নির্দেশ করে।
এটি জাতীয় পতাকা থেকে ভিন্ন। কোন দেশের সাধারণ জনগণ জাতীয় পতাকা ব্যবহার করেন। এছাড়া যানবাহনে ও ঘরের বাইরেও জাতীয় পতাকা ব্যবহার করা হয়। অন্যদিকে জাতীয় মর্যাদাবাহী নকশা কোন দেশের সরকার, রাজা বা রাষ্ট্রপ্রধান প্রতীক হিসেবে ব্যবহার করে থাকেন। এই প্রতীকটি মুদ্রণে, বা আভিজাতিক পরিচয়বাহী চিনামাটির সামগ্রীতে এবং সরকারী ভবনগুলিতে দেওয়ালের অলঙ্করণে ব্যবহৃত হয়। প্রায়শই কোন দেশের নাগরিকত্বের পরিচায়ক বৈদেশিক ভ্রমণের ছাড়পত্র তথা পাসপোর্টের প্রচ্ছদে সেই দেশের জাতীয় মর্যাদাবাহী নকশাটি মূল প্রতীক হিসেবে মুদ্রিত থাকে। এটি জাতীয় মর্যাদাবাহী নকশার একটি গুরুত্বপূর্ণ প্রয়োগ।
জাতীয় মর্যাদাবাহী নকশাটিকে অবশ্যই আভিজাতিক চিহ্নবিদ্যার প্রতিষ্ঠিত নিয়মগুলি মেনে সৃষ্টি করতে হয়। এই নিয়মগুলি মূলত ইউরোপে মধ্যযুগে বানানো হয় এবং পরবর্তীয় আধুনিক যুগে এসে ইউরোপীয় রাজতন্ত্রগুলি এই নিয়মগুলি মেনেই জাতীয় মর্যাদাবাহী নকশা প্রস্তুত করে।
ইউরোপের বাইরে জাপানে "মোন" (জাপানি 紋) নামের এক ধরনের মর্যাদাবাহী নকশা তৈরির ঐতিহ্যহী নিয়মরীতি বহু আগে থেকেই বিদ্যমান এবং পূর্ব এশীয় অনেক দেশে (জাপান, তাইওয়ান, ভুটান) জাতীয় মর্যাদাবাহী নকশা নির্মাণে এই ঐতিহ্য অনুসরণ করা হয়।
যদি উপরের নিয়মগুলি না মানা হয়, তাহলে জাতীয় মর্যাদাবাহী নকশার পরিবর্তে সাধারণতর জাতীয় প্রতীক (national emblem) পরিভাষাটি ব্যবহার করাই শ্রেয়। তবে অনেক ক্ষেত্রে আভিজাতিক চিহ্নের ঐতিহ্যবাহী নিয়ম অনুসরণ না করে সৃষ্ট জাতীয় প্রতীককেও জাতীয় মর্যাদাবাহী নকশা নামেও ডাকা হয়, কেননা উভয়েই মূলত একই উদ্দেশ্যে ব্যবহৃত হয়।
অনেক দেশে জাতীয় মোহর বা সীলমোহরকেই জাতীয় প্রতীক হিসেবে ব্যবহার করা হয়, যেমন বাংলাদেশের জাতীয় প্রতীক।
আহলুস সুন্নাহ স্কুল
আহলুস সুন্নাহ স্কুল মার্কিন যুক্তরাষ্ট্রের নিউ জার্সি অঙ্গরাজ্যের এসেক্স কাউন্টির ইস্ট অরেঞ্জে অবস্থিত একটি ইসলামি শিক্ষাপ্রতিষ্ঠান (মাদ্রাসা)। ২০০৫ সালে স্কুলটি প্রতিষ্ঠিত হয়। এটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়।
আহলুস সুন্নাহ স্কুলের লক্ষ্য হল সুদৃঢ় ধর্মীয় ও ধর্মনিরপেক্ষ জ্ঞান প্রদান করা, সেইসাথে আত্ম-শৃঙ্খলা এবং উচ্চ নৈতিক চরিত্র জাগিয়ে তোলা এবং গড়ে তোলা।
২০১৭–১৮ শিক্ষাবর্ষ হিসাবে, এই বিদ্যালয়ে শিক্ষার্থী-শিক্ষকের অনুপাত ৪.২: ১ এবং এতে ১১৭ জন শিক্ষার্থী (প্রাক কিন্ডারগার্টেন আরও ২৫ জন) এবং ২৮ জন শ্রেণিকক্ষের শিক্ষক (একটি এফটিই ভিত্তিতে) ছিল। বিদ্যালয়ের শিক্ষার্থীদের ৪৭.০% (৫৫) কৃষ্ণাঙ্গ, ১৯.৭% (২৩) এশিয়ান, ১৭.১% (২০) শ্বেতাঙ্গ, ১৩.৭% (১৬) দুই বা ততোধিক জাতির এবং ০.৯% (১) হিস্পানিক ছিল।
অ্যারিজোনা স্টেট রুট ৯২
স্টেট রুট ৯২ (এসআর ৯২) যুক্তরাস্ট্রের অ্যারিজোনায় অবস্থিত একটি রাজ্য মহাসড়ক। রাস্তাটি দেখতে   অনেকটা ইংরেজি আদ্যক্ষর এল এর মতো। এটি এসআর ৯০ (সিয়েরা ভিসতা) থেকে আরম্ভ হয়ে বিসবির ট্রাফিক সার্কেলের এসআর ৪৮০ তে গিয়ে শেষ হয়। পুরো রাস্তাটি চোশি কাউন্টিতে অবস্থিত। ১৯৩০ সালে সেই রাস্তাটির নামকরণ এবং তৈরী করা হয়। আগের রাস্তাটি বর্তমান রাস্তার তুলনায় লম্বা ছিল সিয়েরা ভিসতা পর্যন্ত। তবে ১৯৬০ সালে রাস্তাটিকে বর্তমান দৈর্ঘ্যে কমিয়ে আনা হয়।
রাস্তার বিবরণ
এসআর ৯২ সিয়েরা ভিসতার সংযোগ-সড়ক ফ্লাই বুলভার্ড থেকে শুরু হয়। এরপর রাস্তাটি উত্তরদিকে চলতে থাকে। এখানে রাস্তাটি দক্ষিণদিকে সিয়েরা ভিসতার আবসিক এলাকার ডেজার্ট ট্রেইন দিয়ে চলতে থাকে। তারপর এসআর ৯২ নিক্সভ্যালি শহরের কর্নাডো ন্যাশনাল ফরেস্ট (হুয়াচুসা পার্বত্য এলাকায় অবস্থিত) পশ্চিমদিক থেকে অতিক্রম করে।  রাস্তাটি এরপর মেক্সিকো-ইউএস সীমান্ত ধরে পূর্বদিকে চলতে থাকে। এসআর ৯২ পালমিনাস শহর অতিক্রম করে উত্তর দিকে মোড় নেয়। অবশেষে রাস্তাটি বিসবি শহরে প্রবেশ করে ট্রাফিক সার্কেলের এসআর ৮০ তে গিয়ে সমাপ্ত হয়।
রাস্তাটি রক্ষনাবেক্ষন করে থাকে অ্যারিজোনা ডিপার্টমেন্ট অব ট্রান্সপোর্টেশান (এডিওটি)। এডিওটি রক্ষনাবেক্ষনের অংশ হিসেবে, প্রতিবছর রাস্তাটি দিয়ে চলাচলকৃত যানবাহনের পরিসংখ্যান প্রকাশ করে। অ্যাভারেজ অ্যানুয়াল ডেইলি ট্রাফিক (এএডিটি) দিয়ে এই পরিসংখ্যান করা হয়। ২০০৯ সালে এডিওটির তথ্যমতে রাস্তাটি দিয়ে সর্বনিম্ন ৩,৭০০ টি থেকে সর্বোচ্চ ৩১,০০০টি যানবাহন চলাচল করে। এসআর ৯২ এর কোন অংশই জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাচলের জন্য সবচেয়ে গুরুত্বপূর্ণ বলে বিবেচিত।
ইতিহাস
এরআর ৯২, ১৯৩৫ থেকে ১৯৩৮ সালের দিকে এসআর ৮২ এর নিকটে ওয়েটস্টোন এর কাছে তৈরী করা হয়। এরপর রাস্তাটি সিয়েরা ভিসতা বরাবর চলতে থাকে। এখান থেকে এটি পূর্বদিকে চলতে থাকে এবং পরে বিসবিতে দক্ষিণ দিকে মোড় নেয়। সেই সময় রাস্তাটিকে পাঁকা সড়কে পরিনত করা হলেও উত্তর অংশ ছিল আধাপাঁকা। পরবর্তিতে ১৯৪২ সালে, বাকি অংশও বাধিয়ে ফেলা হয়। কিন্তু ১৯৬১ এবং ১৯৬৩ সালে এসআর ৯০, এসআর ৯২ এর কিছু অংশ নিয়ে নেয় বিসবিতে।  তারপর থেকে রাস্তাটি অপরিবর্তিত অবস্থায় বিদ্যমান রয়েছে।
জাইপোংগান
জাইপোংগান বা জাইপং ইন্দোনেশিয়ার সুদানিজ জনগণের একটি জনপ্রিয় ঐতিহ্যবাহী নৃত্য। ঐতিহ্যবাহী সুদানিজ কেতুক তিলু সঙ্গীত এবং পেনকাক সিলাটের দেহ সঞ্চালনার সমন্বয় ঘটিয়ে গুগুম গুম্বিরা এই নৃত্যধারাটি রচনা  করেছিলেন।
পটভূমি
গুগুম গুম্বিরা ইন্দোনেশিয়ার বান্দুং-এ বসবাসকারী একজন সুদানিজ সুরকার, নৃত্যকার এবং উদ্যোক্তা। ১৯৬১ সালের পর, যখন ইন্দোনেশিয়ার রাষ্ট্রপতি সুকর্ণ নিজদেশে সকল প্রকার পশ্চিমী সঙ্গীত নিষিদ্ধ করেছিলেন এবং জনগণকে তাদের সাংস্কৃতিক সঙ্গীত পুনরুজ্জীবিত করার জন্য চ্যালেঞ্জ করেছিলেন, তখন গুগুম গুম্বিরা এই নৃত্যশৈলীর সূচনা করেন। এটি করার জন্য তিনি বারো বছর ধরে গ্রামীণ উৎসব, নৃত্য ও সঙ্গীত -এর বিবিধ শৈলীর পর্যবেক্ষণ এবং অধ্যয়ন করেছিলেন। ফলস্বরূপ তিনি এই জাইপোংগান নৃত্যশৈলী রচনা করেন। তিনি ইন্দোনেশিয়ায় জুগালা নামে একটি নিজস্ব রেকর্ডিং স্টুডিও তৈরি করেন।
তিনি বর্তমানে জুগালা নামে একটি রেকর্ডিং স্টুডিওর মালিক যেখানে তিনি তার অর্কেস্ট্রা পরিচালনা করেন যা জুগালা নামে পরিচিত। একই নামের তার একটি নৃত্য দলও আছে। তারা বিশ্বজুড়ে ভ্রমণ করে ও তাদের সংগীত ও নৃত্যকলা প্রদর্শিত করেন।
সাংগীতিক উৎপত্তি
ডান|থাম্ব|270x270পিক্সেল| আধুনিক যন্ত্রের সাথে মিশ্রিত সুদানিজ দেগুং সহ জাইপংগান নৃত্য পরিবেশন। জাইপোংগান বা জাইপং পশ্চিম জাভা ও ইন্দোনেশিয়ার সুদানীজ জনগণের একটি সঙ্গীত পরিবেশন ধারা। জাইপোংগানে গেমলানের মতো পুনরুজ্জীবিত আদিবাসী শিল্পকে অন্তর্ভুক্ত করা হয়েছে। ইন্দোনেশিয়ায় রক অ্যান্ড রোলের উপর নিষেধাজ্ঞা থাকা সত্ত্বেও এটি পশ্চিমী সঙ্গীতকে সম্পূর্ণরূপে উপেক্ষা করেনি। এটি একটি ঐতিহ্যবাহী গ্রাম্য সঙ্গীত ও নৃত্য যাতে কেতুক তিলুর কামুকতার বৈশিষ্ট্যকে অন্তর্ভুক্ত করা হয়েছে। অনেকে বিশ্বাস করেন যে এটির উৎস এবং শৈলী সম্পূর্ণরূপে ইন্দোনেশিয়ান বা সুদানিজ সংস্কৃতির দ্বারা প্রভাবিত। এটি মূলত গ্রামী বিশুদ্ধ লোকজ শিল্পের রূপ এবং ঐতিহ্য থেকে উদ্ভাবিত আদিবাসী শিল্প হিসেবে পরিচিতি পেয়েছে। ক্যাসেট এবং চলচ্চিত্রের উত্থানের ফলে জাইপোংগানে বাদ্যযন্ত্রের ব্যবহার বেড়েছে। এই নৃত্যশিল্প পশ্চিম জাভার সুন্দার বাড়ি অঞ্চল থেকে বৃহত্তর জাভা এবং ইন্দোনেশিয়ার অন্যান্য অঞ্চলে ছড়িয়ে পড়েছে। এটি ইন্দোনেশিয়ার বেশিরভাগ অঞ্চলের এক বিশেষ শিল্প নির্দেশনা গং-চাইম পরিবেশনার অন্তর্গত হিসাবে পরিচিতি পেয়েছে। কেতুক তিলুর মত ঐতিহ্যবাহী সুদানী সাংগীত ও বিনোদন পরিবেশনার সবচেয়ে বড় প্রভাব এই শৈলীতেই দেখা যায়।
বাদ্যযন্ত্র এবং নৃত্য পরিবেশনা
জাইপোংগান আসলে "কেতুক তিলুর আরও চটকদার এবং প্রসারিত সংস্করণ"।
জাইপোংগান পরিবেশনাকালে বেশিরভাগ সময় কেতুক তিলুতে ব্যবহৃত বাদ্যযন্ত্র ব্যবহার করা হয়। কেতুক তিলুর বাদ্যযন্ত্র পট-গঙ -এর সমন্বয়ে গঠিত। কেতুক এই শব্দের মানে হল ঠক ঠক শব্দ এবং তিলু কথার অর্থ হল তিনটি। কেতুক তিলু এই শব্দের মাধ্যমে তিনটি গং বাদ্যযন্ত্রকে উল্লেখ করা হয়। এই তিন বাদ্যযন্ত্র হল; একটি রবাব, একটি ছোট খাড়া নমিত যন্ত্র যা স্পাইক ফিডল নামে পরিচিত এবং আরেকটি ছোট আকারের ঝুলন্ত গং (দুটি লোহার প্লেট এবং দুটি বা তিনটি ব্যারেল ড্রামসহ)। এই নৃত্যে মহিলা বা সিন্ডেন ঐতিহ্যবাহী গান করেন ও নাচেন এবং পুরুষদেরকে ইন্দ্রিয়ের ইশারায় তাদের সাথে নাচতে আমন্ত্রণ জানান, তাই ধরে নেওয়া হয় তিনি একজন পতিতা বা রঙ্গেং।
জাইপোংগানে ইডিওফোনিক সঙ্গতিতে কয়েকটি সরন বা একটি গেগুং (গং কাইমসের একটি এল-আকৃতির সারি), এবং প্রায়শই একটি গামবাং (জাইলোফোন) অন্তর্ভুক্ত থাকতে পারে। অন্যান্য যন্ত্রগুলি কেতুক তিলুর মতোই হয়। একটি ড্রাম কিট, বৈদ্যুতিক গিটার এবং কীবোর্ডের মতো একধরনের বাদ্যযন্ত্র ব্যবহার হয়।
আধুনিকালে জাইপং
ডান|থাম্ব|270x270পিক্সেল| জয়পংগান ২০১১ সালে, জাইপংগানের আন্তর্জাতিক জনপ্রিয়তা হ্রাস পেয়েছে, তবে এশিয়াতে এই নৃত্য ধারাটি এখনও অত্যন্ত জনপ্রিয়। এটি তার উৎপত্তিস্থল সুন্দার অঞ্চল ও সেইসাথে আশেপাশের গ্রাম এবং শহরগুলিতে সবচেয়ে জনপ্রিয়।
২০০৯ সালে, মৌলবাদী রাজনৈতিক প্রভাবের কারনে জাইপং এবং অন্যান্য "কামুক" ইন্দোনেশিয়ান নৃত্যের উপর নিষেধাজ্ঞা জারি হয়। নিষেধাজ্ঞার প্রচেষ্টা সফল হয়নি। পরিবর্তে একটি খুব জনপ্রিয় গোপনীয় শৈলী হিসেবে রয়ে গেছে জাইপং-এর অস্তিত্ব রয়ে গেছে যা কেবলমাত্র কামুকতা ও বিনোদন শিল্প ছাড়াও বিদ্রোহী ক্রিয়াকলাপের সাথে জড়িত।
পশ্চিম জাভাতে জনপ্রিয় নাচের উপর জিন হেলউইগ -এর একটি সিনেমা ও বই রয়েছে যাতে জাইপংগানের উপর এক বিস্তারিত অধ্যায় রয়েছে, যার নাম সুদানিজ পপ কালচার অ্যালাইভ।
তথ্যসূত্র
<references group="" responsive="1">
আজিমপুর ইউনিয়ন
আজিমপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
আনিসা কেট
আনিসা কেট (জন্ম: ৭ মে ১৯৮৭) একজন ফরাসি পর্নোগ্রাফিক অভিনেত্রী এবং পরিচালক।
২০১৭ ফিফা কনফেডারেশন্স কাপ নকআউট পর্ব
২০১৭ ফিফা কনফেডারেশন্স কাপের নকআউট পর্যায়ে ২৮ জুন থেকে সেমিফাইনালে চূড়ান্ত রাউন্ডের উদ্বোধন হবে এবং ২ জুলাই ২০১৭ তারিখে ফাইনালের মাধ্যমে শেষ হবে সেইন্ট পিটার্সবার্গের কের্তোভস্কি স্টেডিয়ামে। প্রতিটি গ্রুপের শীর্ষ দুই দল একক-বর্জন স্টাইলে টুর্নামেন্টে প্রতিদ্বন্দ্বিতা করতে নকআউট পর্বের দিকে এগিয়ে যাবে। একটি তৃতীয় স্থান নির্ধারণী ম্যাচ অনুষ্ঠিত হবে, এবং সেমি ফাইনালে পরাজয়ী দুটি দলের মধ্যে এটি অনুষ্ঠিত হবে। নকআউট পর্বে, সম্পূর্ণ সময় শেষে যদি দুই দলের গোল সংখ্যা সমান থাকে তবে অতিরিক্ত সময় (দুই অর্ধে ১৫ মিনিত করে) দেওয়া হবে। এরপরও যদি গোল সংখ্যা সমান থাকে তবে পেনাল্টি শুট-আউট দ্বারা বিজয়ী নির্ধারণ করা হবে।
ব্রাকেট
<section begin=Bracket /><section end=Bracket />
পর্তুগাল বনাম চিলি
<section begin=Match 13/><section end=Match 13 />
জার্মানি বনাম মেক্সিকো
<section begin=Match 14 /><section end=Match 14 />
ফাইনাল
<section begin=Match 16 /><section end=Match 16 />
কবিরহাট থানা
কবিরহাট থানা বাংলাদেশের নোয়াখালী জেলার অন্তর্গত কবিরহাট উপজেলার একটি থানা।
প্রশাসনিক এলাকাসমূহ
অফিসার ইনচার্জ - রফিকুল ইসলাম
অ্যাজ ইউ লাইক ইট
থাম্ব|১৬২৩ সালের প্রকাশিত অ্যাজ ইউ লাইক ইট-এর প্রথম পৃষ্ঠা। অ্যাজ ইউ লাইক ইট (As You Like It) হল উইলিয়াম শেকসপিয়র রচিত হাস্যরসাত্মক নাটক। ধারণা করা হয় এটি ১৫৯৯ সালে রচিত হয়েছিল এবং প্রথম প্রকাশিত হয় ১৬২৩ সালে। নাটকটির প্রথম মঞ্চায়ন সম্পর্কে কোন স্পষ্ট ধারণা পাওয়া যায়নি, তবে সম্ভবত ১৬০৩ সালে উইলটন হাউজে মঞ্চায়নকে প্রথম বলে ধারণা করা হয়।
ঐতিহাসিকভাবে, অ্যাজ ইউ লাইক ইট-এর মিশ্র প্রতিক্রিয়া পাওয়া যায়। কয়েকজন সমালোচক নাটকটিকে গুণমান-সম্পন্ন বলে উল্লেখ করেন, অন্যদিকে কয়েকজন সমালোচক একে শেকসপিয়ারের বাকি কাজের তুলনায় কম গুণমান-সম্পন্ন বলে উল্লেখ করেন। নাটকটি দর্শকদের কাছে জনপ্রিয় রয়ে গেছে এবং বেতার, চলচ্চিত্র ও সংগীত নাট্যে প্রায়ই উপযোগ করা হয়ে থাকে। এটি বেশ কয়েকজন বিখ্যাত মঞ্চ ও পর্দা অভিনয়শিল্পীর প্রিয় কাজ, তাদের কয়েকজন হলেন রোজালিন্ড চরিত্রে ভানেসা রেডগ্রেভ, জুলিয়েট স্টিভেনসন, ম্যাগি স্মিথ, রেবেকা হল, হেলেন মিরেন, ও প্যাটি লুপোন এবং জাক চরিত্রে অ্যালান রিকম্যান, স্টিভেন স্পাইনেলা, কেভিন ক্লিন, স্টিভেন ডিলেন ও এলেন বার্স্টিন।
সময় ও ভাষা
অ্যাজ ইউ লাইক ইট-এর সরাসরি ও অব্যবহিত উৎস হল টমাস লজের রোজালিন্ড, ইউফিউয়েস গোল্ডেন লেগ্যাসি, যা ১৫৮৬-৭ সালে রচিত ও ১৫৯০ সালে প্রথম প্রকাশিত হয়েছিল। লজের গল্পটি দ্য টেল অব গেমলিন অবলম্বনে রচিত।
ঔষধ প্রশাসন অধিদপ্তর
ঔষধ প্রশাসন অধিদপ্তর  (ডিজিডিএ) হলো বাংলাদেশের ঔষধ নিয়ন্ত্রক সংস্থা। এটি স্বাস্থ্য ও পরিবার কল্যাণ মন্ত্রণালয়ের অধীনে কাজ করে। মেজর জেনারেল মোহাম্মদ ইউসুফ এই বিভাগের বর্তমান মহাপরিচালক।
ইতিহাস
১৯৭৬ সালে স্বাস্থ্য কল্যাণ মন্ত্রণালয়ের (স্বাস্থ্য ও পরিবার কল্যাণ মন্ত্রণালয়) পৃথক বিভাগ হিসাবে ঔষধ প্রশাসন পরিদপ্তর প্রতিষ্ঠিত হয়। এটি ১৭ জানুয়ারী ২০১০ সালে পুনরায় গঠন করে অধিদপ্তর হয়েছিল। এই বিভাগ ফার্মাসিউটিকাল কোম্পানি গুলিকে লাইসেন্স প্রদানের জন্য নিয়োজিত আছে। বাংলাদেশের বিভিন্ন ঔষধের অনুমতিপত্র এই অধিদপ্তরই দান করে থাকে।
ফরিদপুর-১৩
ফরিদপুর-১৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি ফরিদপুর জেলায় অবস্থিত জাতীয় সংসদের আসন ছিল।
ইতিহাস
ফরিদপুর-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
সুতী নদী
সুতী নদী বাংলাদেশের উত্তর-কেন্দ্রীয় অঞ্চলের গাজীপুর জেলার একটি নদী। নদীটির দৈর্ঘ্য ১৯ কিলোমিটার, গড় প্রস্থ ৪৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুতী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৭।
মুসলিম রাজনৈতিক নেত্রীগণ
মুসলিম নারীদের জাতীয় নেতৃত্বে ভূমিকা চাওয়ার আন্দোলন দ্রুত বৃদ্ধি পেয়েছে। শিক্ষার ক্ষেত্রে মহিলাদের জন্য বৃহত্তর সুযোগ তাদের রাজনীতিতে অংশগ্রহণকে আরও উৎসাহিত করেছে। সবচেয়ে বিশিষ্ট মুসলিম মহিলা নেতারা হলেন পাকিস্তানের প্রাক্তন প্রধানমন্ত্রী বেনজির ভুট্টো (১৯৮৮-১৯৯০ এবং ১৯৯৩-১৯৯৬), ইন্দোনেশিয়ার প্রেসিডেন্ট মেঘবতী সুকর্ণপুত্রী (২০০১-২০০৪), তুরস্কের সাবেক প্রধানমন্ত্রী তানসু সিলার (১৯৯৩-১৯৯৫), সেনেগালের সাবেক প্রধানমন্ত্রী মেইম মাদিয়র বোয়ে (২০০১-২০০২), বাংলাদেশের প্রধানমন্ত্রী খালেদা জিয়া (১৯৯১-১৯৯৬ এবং ২০০১-২০০৬) এবং শেখ হাসিনা ওয়াজেদ (১৯৯৬-২০০১ এবং ২০০৯ -বর্তমান), ইরানের সাবেক ভাইস প্রেসিডেন্ট মাসুমেহ এবতেকার (১৯৯৭-২০০৫), মালির সাবেক প্রধানমন্ত্রী সিসে মরিয়ম কাইদামা সিদিবে (২০১১-২০১২), কসোভানের রাষ্ট্রপতি আতিফতে জাহজাগা (২০১১-২০১৬), মরিশাসের প্রাক্তন রাষ্ট্রপতি আমিনা গারিব (২০১৫-২০১৮), এবং সিঙ্গাপুরের বর্তমান প্রেসিডেন্ট হালিমা ইয়াকুব (২০১৭ সালে নির্বাচিত)।
দারুল ইফতা, একটি ইসলামী ইনস্টিটিউট যা মিশরের বিচার মন্ত্রণালয়ে পরামর্শ দেয়, একটি ফতোয়া জারি করে যে, ইসলামে নারী শাসক এবং বিচারকদের অনুমতি আছে। কোরান এর মধ্যে এমন আয়াত রয়েছে যা রাজনীতির ক্ষেত্রে মহিলাদের ভূমিকা সমর্থন করে বলে মনে হয়, যেমন শেবার রানী এর উল্লেখ, যিনি একজন শাসকের প্রতিনিধিত্ব করেছিলেন যিনি তার সাথে পরামর্শ করে মানুষের জন্য গুরুত্বপূর্ণ সিদ্ধান্ত নিয়েছিলেন।
ইতিহাস
ইতিহাস জুড়ে নারী ভূমিকা নিয়ে বিভিন্ন ঘটনা রয়েছে। ঐতিহাসিকভাবে ইসলামী সমাজে, নারীর ভূমিকা ঘরের মধ্যেই ছিল, যা সীমাবদ্ধ এবং মহিলা নেতাদের জন্য বাধা সৃষ্টি করেছে। নবী মুহাম্মদ এর সময়, প্রাথমিক এবং প্রাক-ইসলামিক সময় জুড়ে, মহিলাদের স্বাধীনতা এবং ক্ষমতার একটি মহান অনুভব দেওয়া হয়েছিল।
রাজনৈতিক নেত্রী
বিংশ এবং একবিংশ শতাব্দীর অনেক নারী নেতৃত্বকারী মুসলিম সংখ্যাগরিষ্ঠ দেশের উদাহরণ রয়েছে। যে দেশগুলোতে বিশ্বের সব মুসলমান সংখ্যাগরিষ্ঠ বসবাস করে, সেসব দেশ কোনো না কোনো সময় নারীকে তাদের নেতা হিসেবে নির্বাচিত করেছে।
বাংলাদেশ
তৃতীয় সর্বাধিক জনবহুল মুসলিম সংখ্যাগরিষ্ঠ দেশ হিসেবে, বাংলাদেশ ২০১৬ সাল থেকে, গত ২৫ বছর ধরে মহিলা প্রধানমন্ত্রী দ্বারা শাসিত। এ শাসনামলে খালেদা জিয়া এবং শেখ হাসিনা প্রধানমন্ত্রী হিসেবে নির্বাচিত হন।
১৯৯১-১৯৯৬ এবং ২০০১-২০০৬ পর্যন্ত বাংলাদেশের প্রধানমন্ত্রী। ১৯৯১ সালে নির্বাচিত হলে তিনি বাংলাদেশের প্রথম মহিলা প্রধানমন্ত্রী এবং মুসলিম বিশ্বের দ্বিতীয় নারী নেতা হিসেবে গণতান্ত্রিক সরকারের নেতা হন। এছাড়াও তিনি বাংলাদেশ জাতীয়তাবাদী দল এর চেয়ারপারসন ও নেত্রী। জিয়াকে  ফোর্বস  দ্বারা "বিশ্বের ১০০ সবচেয়ে ক্ষমতাধর নারী" হিসাবে তিনবার স্থান দেওয়া হয়েছে।
গ্যালশিং
গ্যালশিং (Gyalshing) ভারতের সিকিম রাজ্যের পশ্চিম সিকিম জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮২৩ মিটার (২৭০০ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গ্যালশিং শহরের জনসংখ্যা হল ৮২৮ জন। এর মধ্যে পুরুষ ৫৯% এবং নারী ৪১%।
এখানে সাক্ষরতার হার ৭২%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে গ্যালশিং এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।